4. การวิจัยและพัฒนา

การพัฒนาระบบการทำงานเพื่อเพิ่มคุณภาพงานและมาตรฐานการให้บริการ

การบริหารในปัจจุบันบริษัทฯ ต่างๆ จะประสบความสำเร็จหรือไม่
พนักงานเป็นปัจจัยสำคัญที่จะตอบได้ว่า บริษัทฯ นั้นๆ จะประสบความสำเร็จหรือไม่ ทำให้บริษัทฯ
ต้องมีการพัฒนาบุคคลากรและระบบการทำงานที่สอดคล้องกัน เพื่อความรวดเร็วในการทำงาน
และยกระดับมาตรฐานการให้บริการ ซึ่งเป็นหัวใจสำคัญในการเพิ่มความสามารถในการแข่งขัน
ทั้งในปัจจุบันและอนาคต โดยบริษัทฯ ได้มีการจัดองค์กรใหม่ เน้นที่การพัฒนาทรัพยากรมนุษย์มากขึ้น
เน้นการใช้พนักงานให้ตรงกับจุดแข็งของพนักงานแต่ละคน
โดยมีการจัดตั้งทีมงานแบบครอสฟังค์ชั่นเพื่อทำงานที่มีความรอบคอบหลากหลายที่ความคิดมากขึ้น
เน้นการจ่ายผลตอบแทนตามผลงาน เพื่อกระตุ้น จูงใจ และเป็นธรรมในการตอบแทน

การกำหนดตัวชี้วัดผลสำเร็จในการทำงาน พร้อมตั้งเป้าหมายขององค์กร แผนงาน
ที่จะไปสู่ความสำเร็จตามเป้าหมายที่วางไว้
และมีการกำหนดตัวชี้วัดความสำเร็จของงานเป็นรายบุคคล เพื่อเป็นการวิเคราะห์ประเมินผลงาน
อบรมพัฒนา และตอบแทนอย่างเป็นธรรม

การกำหนดมาตรฐานการบริการของพนักงานส่วนหน้าที่แตกต่าง
ตามความต้องการของลูกค้าแต่ละกลุ่ม เช่น ลูกค้ากลุ่มสมาชิก ลูกค้าทั่วไป เป็นต้น
เน้นการบริหารความสัมพันธ์กับลูกค้า เพื่อเป็นการรักษาและดูแลลูกค้าแต่ละกลุ่มอย่างดี
โดยมีการกำหนดมาตรฐานขั้นต่ำของห้างสำหรับลูกค้าทั่วไปที่ต้องได้รับเหมือนกันเป็นพื้นฐาน

การพัฒนางานวิจัยและข้อมูลสถิติ

การแข่งขันที่รุนแรงในตลาดหาดใหญ่ สงขลา และจังหวัดใกล้เคียง
ประกอบกับปัญหาความไม่สงบของปัญหาสามจังหวัดชายแดนภาคใต้ที่ยืดเยื้อ
ราคาน้ำมันที่ยังคงยืนในระดับสูง แต่ราคายางพาราซึ่งเป็นพืชเศรษฐกิจของภาคใต้
และจังหวัดสงขลา สามารถจำหน่ายได้ในระดับราคาสูงอย่างต่อเนื่อง
กลุ่มนี้จึงเป็นกลุ่มที่มีกำลังซื้อเพิ่มขึ้น ซึ่งกลุ่มนี้เป็นกลุ่มลูกค้าเดิมของบริษัทฯ อยู่แล้ว
บริษัทฯจึงจำเป็นต้องทราบความต้องการสินค้าและบริการของลูกค้ากลุ่มดังกล่าวเพื่อการตอบสนองที่ตรงตามความต้องการ
ขณะที่ลูกค้ากลุ่มใหม่ซึ่งปัจจุบันเป็นลูกค้าของคู่แข่งบริษัทฯ ก็ต้องทำความเข้าใจ
ต้องศึกษาความต้องการเพื่อการตอบสนองที่ดีเพราะการได้ลูกค้ากลุ่มนี้มาถือเป็นการเพิ่มจำนวนลูกค้าของห้างในที่สุด
บริษัทฯ จึงต้องมีการปรับกลยุทธ์ ต้องศึกษาพฤติกรรมลูกค้ากลุ่มต่างๆ เพิ่มเติม
ทั้งนี้เพื่อรักษาลูกค้ากลุ่มปัจจุบันและสร้างฐานลูกค้ากลุ่มใหม่ของห้างฯ
เพื่อรักษาอัตราการเติบโตตามเป้าหมายที่บริษัทฯ วางไว้
ประกอบกับห้างมีการปรับปรุงสินค้าที่จำหน่ายในห้างอยู่ตลอดเวลา ภาพลักษณ์ของห้าง
การบริการของพนักงาน ห้างต้องมีการสื่อสารที่ชัดเจน เข้าถึงกลุ่มเป้าหมาย แต่ละกลุ่ม

บริษัทฯได้วิเคราะห์พฤติกรรมการซื้อของลูกค้าสมาชิกบัตรไดอาน่า ศึกษาความต้องการ สินค้าบริการ
และสิทธิประโยชน์ต่างๆ เน้นการบริหารความสัมพันธ์กับลูกค้ามากยิ่งขึ้น มีการส่งข่าวสาร
และกิจกรรมที่อยู่ในความสนใจของลูกค้าเพื่อกระตุ้นกำลังซื้ออีกทางหนึ่ง

การวิเคราะห์และการประเมินผลการจัดงาน รายการส่งเสริมการขาย หรือกิจกรรมการตลาดต่าง
ๆ ด้านการตลาด ความพึงพอใจของลูกค้า ด้านการเงินความคุ้มทุน
การสร้างลูกค้ากลุ่มใหม่ตามที่ต้องการ
ซึ่งการจัดงานต่างบรรลุวัตถุประสงค์ของงานดังที่วางไว้ตั้งแต่ต้นหรือไม่

สำหรับแผนงานวิจัยในปี 2549 ได้กำหนดไว้ ตัวอย่างเช่น

1.  สำรวจพฤติกรรมการซื้อสินค้าของประชาชนในจังหวัดสงขลา

2.  สำรวจโครงสร้างทางประชากรศาสตร์ของลูกค้าในห้าง

3.  สำรวจทัศนคติของประชาชนชาวอำเภอหาดใหญ่ ต่อห้างไดอาน่า

4.  สำรวจความพึงพอใจ ทัศนคติ คุณภาพชีวิตของพนักงานต่อองค์กร

5.  สำรวจความพึงพอใจของลูกค้าที่มีต่อห้างในด้านต่างๆ

6.  สำรวจความพึงพอใจของผู้เช่าที่มีต่อห้างในด้านต่างๆ

7.  สำรวจความต้องการของพนักงานบริษัทฯ พันธมิตรต่อสินค้าและบริการในห้าง ด้านต่างๆ

8.  ศึกษา Life Style ของประชาชนชาวอำเภอหาดใหญ่ในแต่ละวัย

9.  สำรวจภาพลักษณ์ของห้างในมุมมองของลูกค้าว่าเป็นไปในทิศทางที่กำหนดไว้หรือไม่

10. ประเมินความพึงพอใจการจัดรายการส่งเสริมการขาย การจัดงานและกิจกรรม